Diari Oficial de la Generalitat Valenciana


Sumari del DOGV 9455, del 24-10-2022 (2022/9529)

RESOLUCIÓ de 16 d'octubre de 2022, de la directora general del canvi climàtic, de concessió de les ajudes previstes en els plans d'impuls en el medi ambient-canvi climàtic per a l'exercici de 2022-2023.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9455

Data del DOGV
:   24-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9529


Data del document
:   16-10-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 16 d'octubre de 2022, de la directora general del canvi climàtic, de concessió de les ajudes previstes en els plans d'impuls en el medi ambient-canvi climàtic per a l'exercici de 2022-2023. [2022/9529]  
Per Resolució de 6 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, es convoquen ajudes previstes en els plans d'impuls en el medi ambient-canvi climàtic (PIMA-CC) per a l'exercici de 2022-2023, sent el procediment de concessió d'ajudes el de concurrència competitiva, d'acord amb el que es disposa en l'apartat 1 de l'article 22 de la Llei 38/2003, de 17 de novembre, general de subvencions, i en els articles 164 a 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Vistes les sol·licituds presentades pels ajuntaments de la Comunitat Valenciana i després del tràmit d'esmena de la sol·licitud, l'òrgan instructor ha emés informe sobre el compliment dels requisits exigits en l'obtenció de la condició de beneficiari, en què s'indica que no figuren en el procediment ni s'han tingut en compte altres fets ni altres al·legacions i proves que les adduïdes pels sol·licitants.  
  
La Comissió de Valoració, constituïda d'acord amb el que s'estableix en el resolc huité, punt 2, de la Resolució de 6 de juny de 2022, vist l'informe de l'instructor, ha procedit a avaluar les sol·licituds d'acord amb els criteris de valoració establits en el resolc huité, apartat, punt 4, de l'esmentada resolució, i ha procedit a emetre la proposta de concessió en la qual es concreta i motiva el resultat de l'avaluació efectuada.  
D'acord amb el que s'estableix en les bases novena i deu de l'Ordre 12/2021, de 20 de juliol (DOGV 9157, 23.08.2021), de la consellera d'Agricultura, Desenvolupament Rural, Emergència Climàtica i Transició Ecològica, no són subvencionables les sol·licituds que hagen obtingut menys de 40 punts, i considerant que l'import global màxim establit en la convocatòria és inferior al total import de les ajudes resultants, la Comissió de Valoració ha procedit a prorratejar entre els beneficiaris l'import global proporcionalment a la puntuació obtinguda per cadascun d'ells. Aquest prorrateig es realitza segons l'expressió indicada en el resolc huité, punt 5, de la resolució de convocatòria fins a esgotar el crèdit disponible.  
Per tant, vista la proposta de concessió de la Comissió de Valoració i la proposta de resolució elevada per l'òrgan instructor amb la conformitat de la Subdirecció General de Canvi Climàtic, per delegació de la consellera d'Agricultura, Desenvolupament Rural, Emergència Climàtica i Transició Ecològica, segons la base onze, punt 2, de l'esmentada Ordre 12/2021, de 20 de juliol, resolc:  
  
Primer  
Concedir les ajudes convocades per Resolució de 6 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, en els plans d'impuls en el medi ambient-canvi climàtic per a l'exercici de 2022-2023, per un import global d'1.860.000,00 euros, als ajuntaments que s'indiquen en l'annex I, amb expressió de la valoració obtinguda i de la quantia de l'ajuda.  
  
  
Segon  
Denegar la concessió de l'ajuda als ajuntaments sol·licitants que s'indiquen en l'annex II per falta de consignació pressupostària.  
  
Tercer  
Desestimar les ajudes als sol·licitants que s'indiquen en l'annex III per no esmenar la sol·licitud en el termini concedit o, si és el cas, haver obtingut una puntuació inferior als 40 punts.  
  
Quart  
Autoritzar el pagament del 25 per cent de la subvenció concedida, com a bestreta sense garantia prèvia, per l'import que per a cada beneficiari s'indica en l'annex I, prèvia acceptació de la subvenció concedida, a càrrec del crèdit de la línia de subvenció S1028 del capítol VII, programa pressupostari 442.60, «Canvi climàtic», aplicació 14.92.11.666.09.5, dels pressupostos de la Generalitat per a l'exercici 2022.  
  
  
Quint  
La sol·licitud del pagament de la resta de la subvenció, dirigida a la Direcció General de Canvi Climàtic, podrà realitzar-se una vegada l'actuació estiga executada. En tot cas, la data límit per a presentar la sol·licitud de pagament de la subvenció és el 31 d'octubre de 2023. La sol·licitud de pagament haurà d'anar acompanyada la documentació justificativa establida en l'apartat deu de la Resolució de 6 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica.  
  
Contra aquesta resolució es podrà interposar un recurs potestatiu de reposició davant l'òrgan que l'ha dictada, en el termini d'un mes a comptar des de l'endemà de la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu, en el termini de dos mesos comptats des de l'endemà de la notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 d'octubre de 2022.- La directora general de Canvi Climàtic: Celsa Monrós Barahona.